

TELŠIŲ RAJONO SAVIVALDYBĖS 
TARYBA


SPRENDIMAS
DĖL TELŠIŲ RAJONO SAVIVALDYBĖS ASMENS SU NEGALIA GEROVĖS TARYBOS SUDARYMO IR TARYBOS VEIKLOS NUOSTATŲ PATVIRTINIMO

2024 m. gegužės 30 d. Nr. T1- 252 
Telšiai 


Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos asmens su negalia teisių apsaugos pagrindų įstatymo 16 straipsnio 1 dalies 9 punktu, Telšių rajono savivaldybės taryba n u s p r e n d ž i a: 
. Sudaryti Telšių rajono savivaldybės asmenų su negalia gerovės tarybą:
Halina Bernotienė – Lietuvos neįgaliųjų ir pensininkų bendrijos narė;
Monika Domarkienė – Telšių rajono savivaldybės administracijos Kultūros ir turizmo skyriaus vedėja;
Asta Grachauskienė – Telšių sutrikusios psichikos žmonių globos bendrijos narė;
Ernesta Jokšienė – Telšių rajono senelių globos namų direktorė;
Aurelijus Laurinavičius – Telšių rajono savivaldybės Visuomenės sveikatos biuro direktorius;
Vygantas Macevičius – Telšių rajono savivaldybės administracijos Švietimo ir sporto skyriaus vyriausiasis specialistas;
Daiva Navickienė – Telšių socialinių paslaugų centro direktoriaus pavaduotoja;
Dženeta Pocienė – LASS Telšių rajono filialo pirmininkė; 
Martynas Poškevičius – Telšių neįgaliųjų ir neįgalių pensininkų draugijos pirmininkas;
Daiva Rubavičienė – Telšių rajono savivaldybės administracijos Socialinės paramos ir rūpybos skyriaus specialistė, asmenų su negalia reikalų koordinatorė;
Artūras Zakarauskas – viešosios įstaigos „Soneima“ direktorius.
. Patvirtinti Telšių rajono savivaldybės asmens su negalia gerovės tarybos veiklos nuostatus (pridedama).
. Pripažinti netekusiu galios Telšių rajono savivaldybės tarybos 2016 m. spalio 27 d. sprendimą Nr. T1- 379 „Dėl Telšių rajono savivaldybės neįgaliųjų reikalų komisijos nuostatų patvirtinimo ir komisijos sudarymo“.



Savivaldybės meras									Tomas Katkus

PATVIRTINTA
Telšių rajono savivaldybės tarybos
2024 m. gegužės 30 d. sprendimu Nr. T1-252



 SKYRIUS


. Telšių rajono savivaldybės asmens su negalia gerovės tarybos nuostatai (toliau – nuostatai) reglamentuoja Telšių rajono savivaldybės (toliau – Savivaldybės) asmens su negalia gerovės tarybos (toliau – gerovės taryba) sudarymą, tikslus, uždavinius ir funkcijas, darbo organizavimo tvarką, gerovės tarybos narių teises, pareigas ir atsakomybę.
. Gerovės taryba savo veikloje vadovaujasi Lietuvos Respublikos vietos savivaldos įstatymu, Lietuvos Respublikos asmens su negalia teisių apsaugos pagrindų įstatymu, Savivaldybės tarybos sprendimais, kitais teisės aktais ir šiais nuostatais.
. Gerovės taryba steigiama Savivaldybės tarybos kadencijos laikotarpiui. Gerovės tarybos narių kadencijų skaičius neribojamas.

 SKYRIUS


. Gerovės tarybos tikslas – nagrinėti svarbiausius asmenų su negalia socialinės integracijos klausimus, bendradarbiauti su Savivaldybės institucijomis, įstaigomis nevyriausybinėmis organizacijomis, bendruomenėmis, siekti, kad Savivaldybės priimami sprendimai atitiktų asmenų su negalia poreikius, teises ir interesus.
. Gerovės taryba atlieka šias funkcijas:
. analizuoja asmens su negalia teisių apsaugos ir jo gerovės būklę Savivaldybėje ir teikia pasiūlymus Savivaldybės merui, Savivaldybės administracijos direktoriui pagal jiems priskirtas valdymo sritis, Savivaldybės institucijoms ir įstaigoms dėl jų formuojamos politikos ir (ar) jos įgyvendinimo tobulinimo;
. teikia siūlymus ir rekomendacijas Savivaldybės tarybai, jos komitetams ir (ar) komisijoms, Savivaldybės administracijai bei kitoms institucijoms dėl asmens su negalia teisių apsaugos politikos įgyvendinimo priemonių, jų tobulinimo, finansavimo ir stebėsenos;
. inicijuoja asmens su negalia poreikių ir jų gyvenimo kokybės tyrimus, organizuoja diskusijas, pasitarimus, konferencijas asmenims su negalia aktualiais klausimais;
. skatina Savivaldybės institucijų ir (ar) įstaigų, organizacijų, veikiančių asmens su negalia gerovės, socialinės integracijos srityje, bendradarbiavimą;
. teikia pasiūlymus ir rekomendacijas Savivaldybės administracijai ir jos padaliniams, socialinių paslaugų, sveikatos priežiūros, švietimo ir kitoms įstaigoms dėl asmens su negalia problemų sprendimo būdų;
. siekia, kad asmenys su negalia aktyviai dalyvautų sprendžiant visus su jų gyvenimu, veikla, gerove susijusius klausimus;
. bendradarbiauja su kitomis Lietuvos ir užsienio institucijomis ir (ar) organizacijomis, sprendžiančiomis asmenų su negalia gerovės, socialinės integracijos klausimus.
. teikia veiklos ataskaitą tvirtinti Savivaldybės tarybai. 

 SKYRIUS


. Gerovės taryba turi šias teises:
. gauti iš savivaldybės institucijų ir įstaigų informaciją, kurios reikia gerovės tarybos funkcijoms atlikti; 
. kviestis į gerovės tarybos posėdžius Savivaldybės tarybos narius, Savivaldybės administracijos valstybės tarnautojus ir darbuotojus, dirbančius pagal darbo sutartį, specialistus (ekspertus), prašyti pateikti išvadas ir informaciją, susijusią su Asmens su negalia teisių apsaugos pagrindų įstatymo įgyvendinimu;
. dalyvauti Savivaldybės tarybos, jos komitetų ar komisijų posėdžiuose, kuriuose sprendžiami aktualūs asmenų su negalia klausimai;
. skleisti visuomenei informaciją apie savo veiklą, organizuoti konferencijas, seminarus ir kitus renginius asmenų su negalia teisių užtikrinimo klausimais;
. deleguoti atstovus dalyvauti savivaldybių institucijų ir įstaigų sudarytų darbo grupių, komisijų veikloje, kai svarstomi asmens su negalia teisių apsaugos ir jo gerovės būklės klausimai.
. Gerovės Taryba gali turėti ir kitų teisių, nustatytų teisės aktuose.

. Gerovės taryba sudaroma Savivaldybės tarybos kadencijos laikotarpiui. Jos sudėtis ir veiklos nuostatai tvirtinami Savivaldybės tarybos sprendimu. Pasibaigus Savivaldybės tarybos kadencijai, gerovės taryba tęsia darbą tol, kol nauja išrinkta Savivaldybės taryba sudaro naują gerovės tarybą.
. Gerovės tarybą sudaro 11 narių.
. Savivaldybėje veikiančios nevyriausybinės organizacijos, atstovaujančios asmenų su negalia interesams (toliau – nevyriausybinės organizacijos) į gerovės taryba savo 5 atstovus deleguoja pateikdamos raštiškus pranešimus apie savo atstovų delegavimą. Jei nevyriausybinės organizacijos deleguoja daugiau negu 5 atstovus, organizuojamas viešas balsavimas, kuris skelbiamas Savivaldybės internetinėje svetainėje. Daugiausiai balsų surinkę nevyriausybinių organizacijų deleguoti atstovai skiriami gerovės tarybos nariais.
. Savivaldybė, neviršydama nustatyto narių skaičiaus, į gerovės tarybą deleguoja Savivaldybės asmenų su negalia reikalų koordinatorių ir 5 atstovus, atsakingus už socialinių reikalų, sveikatos, fizinės ir informacinės aplinkos prieinamumo, švietimo, sporto ir kultūros sritis.
. Gerovės tarybos pirmininką ir pavaduotoją gerovės tarybos nariai išrenka per pirmąjį posėdį.
. Gerovės tarybos pirmininkas ir jo pavaduotojas yra renkamas 1 metams rotacijos būdu, t. y., gerovės tarybos pirmininku išrinkus Savivaldybės institucijos ar įstaigos atstovą, kitais metais juo renkamas nevyriausybinės organizacijos atstovas, ir atvirkščiai. Gerovės tarybos pirmininku išrinkus Savivaldybės institucijos ar įstaigos atstovą, pirmininko pavaduotoju turi būti išrinktas asmenų su negalia organizacijų atstovas, ir atvirkščiai.
. Gerovės tarybos nario įgaliojimai pasibaigia, jeigu: 
. baigiasi gerovės tarybos kadencija;
. atsistatydina savo noru anksčiau nei pasibaigia gerovės tarybos kadencija;
. jis atšaukiamas jį delegavusios institucijos, įstaigos ar organizacijos iniciatyva;
. pasibaigia jo darbo (tarnybos, narystės) santykiai Savivaldybės institucijoje, įstaigoje ar nevyriausybinėje organizacijoje;
. teismas jį pripažįsta neveiksniu darbo (tarnybos) teisinių ir (ar) visuomeninių santykių srityse.
. Į gerovės tarybos nario, kurio įgaliojimai baigėsi, vietą deleguojamas kitas asmuo ta pačia tvarka, kaip ir asmuo, kurio įgaliojimai baigėsi. 
. Gerovės tarybos darbo forma yra posėdžiai. Juos šaukia ir jiems pirmininkauja gerovės tarybos pirmininkas, jo nesant – gerovės tarybos pirmininko pavaduotojas.
. Gerovės tarybos posėdis laikomas teisėtu, jeigu jame dalyvauja daugiau kaip pusė narių.
. Gerovės tarybos posėdis gali vykti ir nuotoliniu arba mišriuoju būdu. Gerovės tarybos posėdžius techniškai aptarnauja ir posėdžius protokoluoja Savivaldybės administracijos direktoriaus paskirtas valstybės tarnautojas ar darbuotojas, dirbantis pagal darbo sutartį, kuris negali būti gerovės tarybos narys.
. Gerovės tarybos posėdžiai šaukiami ne rečiau kaip kartą per tris mėnesius, poreikiui esant gali būti šaukiami neeiliniai posėdžiai. 
. Gerovės taryba sprendimus priima posėdyje dalyvaujančių narių balsų dauguma. Jeigu balsai pasiskirsto po lygiai, lemia gerovės tarybos pirmininko (jo nesant – pirmininko pavaduotojo) balsas.
. Gerovės tarybos pirmininkas:
 organizuoja gerovės tarybos posėdžius ir rūpinasi, kad būtų parengti reikalingi dokumentai bei kita medžiaga, atsižvelgdamas į Savivaldybės sprendimus, gerovės tarybos narių siūlymus, sudaro gerovės tarybos posėdžių darbotvarkes. Gerovės tarybos posėdžių darbotvarkės (išskyrus darbotvarkes, kuriose svarstoma informacija, susijusi su asmens duomenimis) ne vėliau kaip per 2 darbo dienas iki gerovės tarybos posėdžio pradžios skelbiamos Savivaldybės interneto svetainėje;
 pasirašo gerovės tarybos sprendimus, raštus, išvadas ir posėdžių protokolus, perduodamus svarstyti kitoms valstybės ar Savivaldybės institucijoms;
 atstovauja gerovės tarybai santykiuose su kitomis valstybės ir Savivaldybės institucijomis, fiziniais ir juridiniais asmenimis;
 organizuoja ir vykdo gerovės tarybos sprendimų, rekomendacijų įgyvendinimą ir kontrolę.
. Gerovės tarybos sprendimai įforminami protokolais. Protokolus pasirašo posėdžio pirmininkas ir sekretorius. 
. Gerovės tarybos sprendimai yra patariamojo, rekomendacinio pobūdžio.

. Gerovės tarybos veiklos dokumentai (posėdžių protokolai, susirašinėjimo medžiaga, kiti dokumentai) saugomi savivaldybės administracijoje Lietuvos Respublikos dokumentų ir archyvų įstatymo nustatyta tvarka.
. Gerovės taryba užtikrina gautų asmens duomenų konfidencialumą. Asmens duomenys tvarkomi atsižvelgiant į 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), nuostatas. Dokumentai saugomi Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais. Duomenų subjektų teisės įgyvendinamos Reglamento (ES) 2016/679 ir duomenų valdytojo, į kurį kreipiamasi dėl duomenų subjektų teisių įgyvendinimo, nustatyta tvarka.
. Informacija apie gerovės tarybos veiklą skelbiama Telšių rajono savivaldybės internetiniame tinklapyje www.telsiai.lt.
______________

